**Egész életen át tartó tanulás lehetősége Kápolnán**

Községünk 2017.december 01-én kedvező döntés értelmében sikeres pályázattal lett gazdagabb.

Az **,,*EFOP 3.7.3-16-2017-00102 Képzési programok és lehetőségek a kápolnai Három Hársban”*** című uniós támogatás kapcsán számos tanulási programot kínálunk a lakosság számára.

Ennek elérése érdekében 38.225.337 Ft támogatást kapott községünk, hogy a pályázatban rögzítetteket maradéktalanul tudjuk teljesíteni.

Az önkormányzat tudatosan segíti a különböző társadalmi helyzetű családok jobb életkörülményeinek megteremtését. Nagy hangsúlyt fektet arra, hogy a község minden családja megtalálja a helyét és szerepét a közösségben. Az önkormányzatnak célja, hogy az általa biztosított szolgáltatások révén hozzásegítse a lakosságot egy minőségi, az egyén és a közössége számára egyaránt értékes élethez, s lehetővé tegye a szükségletek kielégítésével a szolgáltatások magas színvonalon történő elérését. A társadalmi integráció megteremtése érdekében fontosnak tartja olyan segítő, hátránykompenzáló programok indítását, amelyek révén biztosítható a település hosszú távú fejlődése.

A projekt célcsoportja: Kápolna község köznevelésben részt **nem** vevő lakossága.

Céljaink:

* a hátrányos helyzetű személyek tanulási lehetőségekhez való hozzáférésének javítása
* a programokon részt vevők képességei kibontakozásának támogatása
* a projektbe bevonásra kerülő személyek alapkompetenciáinak (kommunikációs és szövegértési, számolás és matematikai, problémamegoldó, együttműködési, IKT/digitális, anyanyelvi és idegen nyelvi kompetencia) fejlesztése, készségfejlesztés, ismereteik bővítése
* tanulás tanulásának támogatása
* a tanulás fontosságának megismertetése és elfogadtatása
* új innovatív tanulási lehetőségek és formák fejlesztése és biztosítása felnőttek számára
* közösségformálás
* tartalmas, érdekes és izgalmas szabadidő eltöltési lehetőség biztosítása a lakosság számára

Ehhez számos tanfolyam, klubfoglalkozás és szakkör adja meg a lehetőséget minden érdeklődő számára.

Kerékgyártó Andrea